SUID-AFRIKAANSE RADIOLIGA NUUS SONDAG 8 MEI 2016 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuusbulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


IN DIE NUUS VANDAG 

SARL AJV 

GROOT STAP VIR DIE KLETSKOUS EKS 
VK6RIO TOETSE MET ZS WORD GESTAAK! 
RADAR UITDAGING NUUS 

BEVORDER AMATEUR RADIO 


Die AJV is om die draai. Die AJV vind plaas 21 Mei 2016 in Vaalpark, Sasolburg. 
Registreer voor 11 Mei 2016 om te kwalifiseer vir spesiale aanmerkings. Vir meer 
inligting besoek http://www.sarl.org.za/ of http:/ /www.zsdsrk.co.za/ 


Radio amateurs word vriendelik versoek om asseblief jou OKOSA lisensie fooie 
direk in OKOSA se bankrekening in te betaal en nie in die Suid-Afrikaanse 
Radioliga se bankrekening nie. Dit is nie die Liga se verantwoordelikheid om 
jou lisensie gelde by OKOSA in te betaal nie. Alle gelde wat verkeerdelik in die 
Liga se rekening inbetaal word, sal as `n donasie gesien word. Baie dankie vir u 
samewerking. 


Lidmaatskap van die SARL is tans 1655 plus 48 geaffilieerde klubs. Hierdie 
ledetalsyfer sluit nog nie die nuwe RAFE kandidate vir Mei 2016 in nie. 


Die Mei 2016-uitgawe van die CO tydskrif dra die uitslae van die 2015 CO WW 
Gelykgolf kompetisie en Suid-Afrika is goed verteenwoordig. Vidi la Grange, 
ZS1EL, het deelgeneem aan die 28 MHz hoë krag kategorie en met sy 224 846 
punte behaal hy 3de plek wêreldwyd. Baie geluk Vidi. 


GROOT STAP VIR DIE KLETSKOUS EKS Die elektriese krag stelsel is die 
sub-stelsel wat die satellite van krag voorsien. Die sub-stelsel het as `n stel 
spesifikasies en behoeftes begin en het mettertyd tot `n blok diagram ontwikkel. 
Van daar het `n paar eenvoudige eksperimente gelei tot die eerste prototipe. 
Die eerste prototipe was gebaseer op 10 V (oop kring) sonpanele, `n 2-sel litium 
polimêr battery en 2 skakelmode afskaal omskakelaars vir 3.3 V en 5 V krag 
regulering. Die brand en ontploffing risiko was effens regverdig deur die goeie 


energie tot massa en krag tot mass verhouding. Intussen het `n nuwe battery 
tegnologie die lig gesien vanuit die laboratorium fase en is nou relatief maklik 
beskikbaar. Die nuwe tegnologie is die litium yster fosfaat (LiFePO4) battery. 
Ook op litium gebaseer, bied dit nog steeds 'n redelik hoë energie tot massa 
verhouding, maar is baie veiliger en het elekriese eienskappe wat baie soortgelyk 
is aan litium polimêr en litium ioon tipe batterye. Die LiFePO4 battery het ook 
'n baie langer verwagte leeftyd. Leer meer oor Kletskous en ander opwindende 
satelliet projekte by die AMSAT SA Ruimte Simposium in Pretoria op 28 Mei 
2016. Bespreek nou om van die vroeë besprekings afslag gebruik te maak. Kry 
al die besonderhede by www.amsatsa.org.za. 


JEUGNET OP DIE LUG VANDAG Skakel in by die SARL jeugnet op die 
lug vandag om 17:00. Koos Fick ZR6KF sal luister op 7070 kHz vir jul inroepe. 
Hierdie is 'n netwerk vir radio amateurs en jong mense onder 25 jaar. Klubs word 
aangemoedig om jong mense die geleentheid te bied om die aantrekkingskrag 
van amateur radio te ervaar onder die toesig van 'n gelisensiëerde radio amateur 
nog voor hulle hul eie lisensies kry. 


VK6RIO TOETSE MET ZS WORD GESTAAK 


Die VK6RIO 'Trans-Indiese Oseaan baken toetse op 144,950 MHZ tussen Aus- 
tralië en Suid Afrika is gestaak. Die gebrek aan plaaslike borgskappe en die 
vallende Rand het hierdie amateur wetenskap navorsingsprojek gekelder. Hi- 
erdie Trans-Indiese Oseaan projek was die idee van die Northern Corridor Ra- 
dio Group en sou chirp modulasie gebruik wat op die chirp radar stelsel wat 
in Australia ontdek is gebaseer is. Hopelik sou dit die eerste 144 MHz kontak 
deur 'Tropo Geleiding tussen VK and ZS bewerkstellig en help om 'Trans-Indiese 
Oseaan voortplanting kondisies te bestudeer. 


Kennisgewing van die AJV en die nuwe komitee van die Durban ARK. 


Die AJV is op 2 April 2016 gehou en is deur die meerderheid opbetaalde lede 
bygewoon. Die bestaande komitee is herverkies en die resultate is as volg: 
Voorsitter: Louis de Bruin ZS5LP 'Tel.nr 031 467 73857 Ondervoorsitter: Neil 
Slogrove ZR5NAS Tesourier: Louis de Bruin ZS5LP Sekretaris: Kurt Linsin 
ZSSKL 'Tel.nr 031 466 3728 Lede: Sean Beukes ZS5T1; Denham Eva ZSGDE: 
Aubrey Worthington ZS5ACW; Glen Meyer ZS5GM Durban ARK @SL bestu- 
urder: Kurt Linsin ZS5KL Durban ARK RAF assessore: Louis de Bruin ZS5LP 
and Kurt Linsin ZS5KL Durban ARK RAFE toesighouer: David Long ZS5FER 
Durban RAE Lokaal: Universiteit van Kwazulu Natal, Durban 


Die Durban ARK is en sal 'n SARL geaffiliëerde klub bly en is ook `n gereg- 
istreerde opvoedkundige stasie (ZS5D) (sal elke jaar hernu word) 


Die jongste uitgawe van die 5 MHz Nuusbrief (No 16 Winter/Lente 2016) is nou 
beskikbaar as n pdf vir gratis aflaai by tinyurl.com/zh65rb9. Hierdie uitgawe 
het nuus oor die nuutste 5 MHz toekennings, `n voorlopige band plan van TARU 
Streek 1 en `n spotprent wat `n paar herinneringe sal terug bring! 


Die 7S3 Naelloop sal tussen 14:00 en 15:00 UTC op Sondag 15 Mei op die lug 


wees en jy het `n geleentheid om kontakte met radioamateurs in die Noord- 
Kaap te maak op foon en gelykgolf. Die uitruiling is `n RS of RST verslag en 
provinsiale of land afkorting. Aktiwiteit sal plaasvind tussen 7 000 en 7 040 kHz 
vir gelykgolf en 7 063 tot 7 100 en 7 130 tot 7 200 kHz vir foon. Kontakte met 
stasies in 753 tel 2 punte en alle ander kontakte tel 1 punt. Kontakte met die 
Noord-Kaap ARK, ZS3NG, die Namakwaland Aero Sport Vereniging, ZS3FLY, 
die Kalahari Karoo ARK, ZSSARK, en die Sutherland ARK, ZS30BS, tel 5 
punte elk. Slegs een kontak per stasie is toegelaat. Logs, gemerk “jou roepsein 
Z7S3 Sprint,” moet per e-pos aan zs3nc@agsl.net gestuur word teen 22 Mei 2016. 
Die 2016 Blouboek bevat al die besonderhede. 


Die uitslae van die ORP wedstryd wat op 9 April 2016 gehou is, is as volg: 


1ste 7ZS$67ZU - Hammies ARK 410 punte 2de ZS6WR - West Rand ARK 270 
punte 3de ZS6PTA - Pretoria ARK 186 punte dde ZS$4DZ - Johan van Zijl 125 
punte 5de ZSGMHH - Tienie Herbst 96 punte 


Geluk aan die Hammies. Die jonges het die ou manne `n ding of twee gewys. 
Soos gewoonlik was die instuur van logstate weereens pateties. 


Nie almal stuur logstate in na `n kompetisie, of in hierdie geval, `n uitdaging 
nie. Dit is redelik normaal. Logstate wat vir die onlangse RaADAR uitdaging in 
April ontvang is, is as volg: 


Eddie ZS6BNE, Tienie ZS6MHH, Johan ZS4DZ, Sid ZS5AYC and Greg NAKGL. 


ZSGBNE en NAKGL het die RaDAR, uitdaging aangepak as voet operateurs en 
dit is by verre die grootste uitdaging aangesien jy self alles wat jy nodig het moet 
dra. Die operateur moet self sy stasie afbreek, oppak en skuif na die volgende 
punt wat ten minste een kilometer weg moet wees. 


ZSADZ het sy stasie vanaf `n vaste adres bedryf. Hierdie stasies is ook belangrik, 
want hulle hou die bande besig met RaDAR aktiwiteit. 


ZSGMHH het 'n “draagbare” stasie bedryf vanuit sy voertuig wat by Klapperkop 
in Pretoria parkeer is. 


ZS5AYG en OHSSTN het albei uit hul voertuie gewerk oppad na die volgende 
bestemming meer as ses kilometer verder nadat hulle vyf @SO s of meer gekry 
het. Indien meer as vyf OSO s aangeteken word by een bestemming, tel net die 
eerste vyf vir punte. Soms is voortplantings toestande nie gunstig nie en het 
stasies na die volgende bestemming aanbeweeg met minder as vyf OSO s. 


Sid ZS5AYG, sy vrou Adele ZSSAYL, en 'n paar vriende het dit `n spanpoging 
gemaak en almal het dit baie geniet. Sid se puntetelling was die hoogste en dit 
maak hom die kampioen. Welgedaan Sid en jou span! 


Voorafbeplanning en 'n spesifieke skedule is 'n aanvaarbare praktyk. Die enig- 
ste vereiste is dat die @SO met `n radio plaasvind en dat die nodige inligting 
uitgeruil word. 


Sien www.radarops.co.za, vir toekomstige uitdaging datums. 


BEVORDER AMATEUR RADIO, MOENIE DAT DIT STAGNEER NIE! 


Bevorder amateur radio en moenie dat dit stagneer en verdwyn nie. Baie Radio 
Klubs is daarvan skuldig dat hulle oor en oor dieselfde dinge doen sonder om 
amateur radio te bevorder. Amateur Radio is gebaseer op eksperimentering 
en ontdekking, en dit is hoe hulle hul merk in die geskiedenis gemaak het en 
hoe hulle die amateur bande verdien het. Die kommersiële radio wêreld het 
intussen aanbeweek en hoër op in die frekwensie spektrum beweeg terwyl die 
meerderheid amateurs in die lae deel van die amateur spektrum agtergebly het. 
Jy hoef nie jou HF belangstelling op te offer nie, maar vul dit aan met uitdagende 
en opwindende eksperimente in die BHF and UHF bande. Jy hoef ook nie met 
duur toerusting te begin nie. Baie van die ou amateurs het begin met klein 
horisontale Yagis en lae krag en moes self die geheime van BHF voortplanting 
ontdek. 


Daar is nog baie rekords wat nog gebreek kan word op die BHF, UHF en mikro- 
golf bande en jy kan jou radio kennis geweldig uitbrei. Een van die grootste 
uitdagings is om die Atlantiese en/of Indiese Oseane te oorbrug met 'Tropo 
Geleiding op 144 MHz. Hierdie is die moeilikste projekte wat tans die BHF 
entoesiaste uitdaag. So terloops, `n Paar toegewyde radio amateurs in Duits- 
land en die VSA het reeds tot heel bo op die mikrogolf spektrum en selfs hoër 
eksperimenteer. 


HEF Voortplantingsvoorspelling Hannes Coetzee, ZS6BZP, berig dat die verwagte 
sonaktiwiteitsvlak baie laag gaan wees. Al die sigbare sonvlekke is tans stabiel 
met bykans geen kans vir ernstige sonfakkels nie. 


Diegene wat hulle eie frekwensievoorspellings wil doen, kan 'n verwagte effek- 
tiewe sonvlektelling van ongeveer 14 vir die week gebruik. 


Amateurs kan goeie openinge op die 20 tot 15 m DX bande verwag. Die 10 m 
band mag dalk ook `n paar verrassings op sonlig paaie oplewer. 


Besoek gerus die webtuiste spaceweather.sansa.org.za vir meer inligting. 
Kom ons loer na gebeure vir die volgende paar weke 


8 Mei Antieke Draadloos Assosiasie Buis ESB @SO Partytjie 15 Mei 753 
Sprint 19 Mei RAE Eksamen 


Om die bulletin mee af te sluit `n opsomming van ons hoofberig: Die AJV 
vind plaas 21 Mei 2016 in Vaalpark, Sasolburg. Registreer voor 11 Mei 
2016 om te kwalifiseer vir spesiale aanmerkings. Vir meer inligting besoek 
http://www.sarl.org.za/ of http:/ /www.zsdsrk.co.za/ 


Dit bring ons aan die einde van hierdie bulletin. 


Die Suid-Afrikaanse Radio liga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 


Donderdag wat die bulletin datum vooraf gaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou sein rapporte, kommentaar en voorstelle, stuur 'n e- 
pos aan artoday@sarl.org.za. Sentech borg die uitsendings op die nie-amateur 
frekwensies. 


Jy het geluister na `n nuus uitsending van die Suid-Afrikaanse Radio 
liga, saamgestel en geredigeer deur Emile Venter, ZS6VC, en gelees deur 


Die Afrikaanse nuus span groet nou en wens jou 'n mooi week toe. Totsiens. 


/EX 


